**TÁJÉKOZTATÓ**

Tájékoztatjuk Önöket, hogy Csökmő Nagyközség Önkormányzata Polgármesterének **a községi piac működéséről szóló 6/2020. (IV.23.) önkormányzati rendelete módosult:**

* **A piacon árusítható termékek körére vonatkozó korlátozás megszűnt**, tehát zöldség, gyümölcs, élelmiszer, valamint virág, dísznövény és szaporítóanyaga (palánta) mellett más árucikk is árusítható.
* **A piacon mindenki köteles más emberekkel a szociális érintkezést - a közös háztartásban élők kivételével - a lehető legkisebb mértékűre korlátozni, és a másik embertől lehetőség szerint legalább 1,5 méter távolságot tartani, és a szájat és orrnyílást takaró maszkot, kendőt vagy sálat viselni.**
* **Továbbra is hatályban marad a látogatási idősávra vonatkozó szabályozás:**

a) A piac nyitásától 10.00 óráig, valamint 12.00 órától a piac zárásáig kizárólag 65. életévüket be nem töltött vásárlók látogathatják a piacot.

b) 10.00 órától 12.00 óráig kizárólag 65. életévüket betöltött vásárlók látogathatják a piacot.

**Fenti rendelkezések 2020. május 11. napjától hatályosak.**

Csökmő, 2020. május 05.

**Nagy Tibor sk.**

**polgármester**